Document ID: 32013R0934

KOMISJONI RAKENDUSMÄÄRUS (EL) nr 934/2013,
27. september 2013,
millega muudetakse rakendusmäärust (EL) nr 914/2013, millega kehtestatakse nõukogu määruses (EÜ) nr 73/2009 sätestatud teatavate otsetoetuskavade suhtes 2013. aastal kohaldatavad eelarve ülemmäärad
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (1) eriti selle artikli 51 lõike 2 esimest lõiku, artikli 69 lõike 3 esimest lõiku ja artikli 142 punkti c,
ning arvestades järgmist:
(1)
Komisjoni rakendusmäärusega (EL) nr 914/2013 (2) kehtestati määruses (EÜ) nr 73/2009 sätestatud teatavate otsetoetuskavade suhtes 2013. aastal kohaldatavad eelarve ülemmäärad.
(2)
Kreeka on aastatel 2010, 2011 ja 2012 kasutanud võimalust, mis on sätestatud määruse (EÜ) nr 73/2009 artikli 69 lõikes 1. Iga nimetatud aasta kohta on kehtestatud määruse (EÜ) nr 73/2009 III jaotise 5. peatükis osutatud eritoetuse eelarve ülemmäär.
(3)
2012. aasta juulis otsustas Kreeka kasutada määruse (EÜ) nr 73/2009 artikli 69 lõikega 1 ette nähtud võimalust ka 2013. aastal. Nimetatud otsusest teavitamisega seotud arusaamatuse tõttu ei ole 2013. aasta eelarve ülemmäära jaoks määratavaid summasid rakendusmäärusesse (EL) nr 914/2013 siiski lisatud.
(4)
Arvestades, et Kreeka otsustas jätkata eritoetuse rakendamist 2013. kalendriaastal ega teatanud muudatustest 2012. aastal rakendatud asjaomaste toetusmeetmete rahastamise määrades, tuleks eelarve ülemmäär kõnealuse aasta kohta kindlaks määrata.
(5)
Selguse huvides tuleks avaldada ülemmäär, mis tuleneb Kreeka poolt asjaomaste meetmete jaoks 2013. aastal eraldatud summadest.
(6)
Komisjoni rakendusmäärusega (EL) nr 929/2013 (3) muudeti Luksemburgi ja Malta 2013. aasta riiklikke ülemmäärasid, mis on kindlaks määratud määruse (EÜ) nr 73/2009 VIII lisas. Seepärast tuleks rakendusmääruse (EL) nr 914/2013 V lisa vastavalt muuta.
(7)
Horvaatia teatas komisjonile vastavalt määruse (EÜ) nr 73/2009 artikli 51 lõike 1 kuuendale lõigule oma otsusest kasutada nimetatud määruse artikli 104 lõikes 4 ja artikli 112 lõikes 5 sätestatud ülemmäärade teatavat osa lamba- ja kitsetoetusteks ning veise- ja vasikalihatoetusteks. Seetõttu tuleks kehtestada asjakohased eelarve ülemmäärad lamba- ja kitsetoetuste, lammaste ja kitsede lisatoetuste ning ammlehmatoetuste jaoks.
(8)
Horvaatia otsustas enne ühinemiskuupäeva vastavalt määruse (EÜ) nr 73/2009 artikli 69 lõikele 1 kasutada nimetatud määruse artikli 68 lõike 1 punkti a alapunktis ii sätestatud eritoetust piimasektoris ja teatas oma otsusest komisjonile. Otsus on kooskõlas määruse (EÜ) nr 73/2009 artikli 69 lõikes 4 sätestatud piiranguga. Komisjon peaks kehtestama asjakohase ülemmäära.
(9)
Horvaatia kohaldab määruse (EÜ) nr 73/2009 III jaotises sätestatud ühtset otsemaksete kava. Selguse huvides tuleks avaldada Horvaatia ühtse otsemaksete kava 2013. aasta eelarve ülemmäär, mis on saadud nii, et määruse (EÜ) nr 73/2009 VIII lisas sätestatud ülemmääradest on maha arvatud kõnealuse määruse artiklites 52, 53 ja 68 osutatud toetustele kehtestatud ülemmäärad.
(10)
Seepärast tuleks rakendusmääruse (EL) nr 914/2013 I-V lisa vastavalt muuta.
(11)
Käesolevas määruses sätestatud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Rakendusmääruse (EL) nr 914/2013 I-V lisa muudetakse vastavalt käesoleva määruse lisale.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. september 2013

Labels: 2
19
5
6
18